Az elmúlt közel egy év az előkészületi munkákkal, a tervezéssel és az ingatlan kiürítésével telt és már gőzerővel zajlik a korábban péküzemként funkcionáló épületegyüttes elbontása. Az engedélyeztetés előrehaladott stádiumban van, amely alapján a tervezett átadás 2022. második negyedév.
Az A+ kategóriás irodaépület mintegy 18,000 négyzetméter bérbeadható irodaterülettel, három mélygarázs szinten, közel 300 parkolóhellyel, óriási belső kerttel és teraszokkal a legmagasabb műszaki minőségben kerül megépítésre. A zöld tanúsítványok mellett kiemelt figyelmet kapott az Access4You összes követelményének maradéktalan teljesítése, amely egyedülálló a magyar piacon. A BREEAM Excellent minősítésű fejlesztés elsődleges célja, hogy olyan élhető és modern munkakörnyezet hozzon létre, amely a lehető legprofesszionálisabb szinten rugalmasan szolgálja ki a folyamatosan változó bérlői igényeket.
A BakerStreet Dél-Budán helyezkedik el, amely a város egyik legkedveltebb része az egyetemekhez való közelsége, könnyű megközelíthetősége és hatalmas zöld területei miatt. A helyszín közel van az M1-es és M7-es autópályákhoz is. A Dél-Budai alpiac folyamatoson fejlődik és növekszik, amelyhez hozzájárult, az új a 4-es metróvonal, a kibővített villamos- és buszhálózat, valamint a környéken lévő széleskörű szolgáltatások köre: bevásárlóközpontok, éttermek, kávézók, sport- és szabadidős létesítmények.
A BakerStreet csupán 400 méterre található az Újbuda Center Bevásárló Központtól és 700 méterre a Duna parttól, továbbá könnyen megközelíthető tömegközlekedéssel és autóval egyaránt. Köszönhetően a Rákóczi híd közelségének, a belváros és Pest déli kerületei is gyorsan és könnyedén elérhetőek.
A projekt tervezője az Artonic Design, közös kizárólagos bérbeadó ügynöksége pedig a CBRE és a Colliers.
Az új fejlesztéssel az ATENOR magyarországi portfóliója meghaladja a 230,000 m2-t, amely 4 irodafejlesztési projektet foglal magában.
irodaház dél budai irodapiac Atenor irodafejlesztés